มีอาการไข้ขึ้น3ครั้งในหนึ่งวัน มีไอไม่บ่อยมาก น้ำมูกน้อย ปวดตาเมื่อกรอกตา มีอาการมึนหัวนิดหน่อย มีตุ่มขึ้นที่โคนองคชาติและที่ขาอ่อน เกี่ยวกับโรคไข้เลือดออกไข้หวัดใหญ่หรือเอดส์ไหมครับ
สวัสดีค่ะ อาการไข้ ไอ มีน้ำมูก อาจมีสาเหตุจาก1.การติดเชื้อไวรัสที่ทำให้เกิดหวัดทั่วไป2.การติดเชื้อแบคทีเรียที่ลำคอ3.เป็นไข้หวัดใหญ่ซึ่งเป็นเชื้อไวรัสชนิดหนึ่ง จะต่างกับเชื้อไวรัสชนิดอื่นคือมักรุนแรงกว่า คือมีไข้สูง ปวดเมื่อยตามตัวได้มาก และควรได้รับการรักษาด้วยการรับประทานยาฆ่าเชื้อไวรัสไข้หวัดใหญ่เป็นเวลา 5 วันส่วนโรคไข้เลือดออกนั้นก็มีโอกาสเป็นไปได้ กรณีมีไข้สูงมาไม่เกิน 7 วัน แต่มักไม่ค่อยมีไอหรือน้ำมูกค่ะส่วนโรคเอดส์นั้น คงจะบอกจากอาการไข้ไม่ได้ ในช่วงเป็นเฉียบพลันอาจมีไข้ต่ำๆ มีผื่นตามตัว และอาการคล้ายหวัดได้ จะยืนยันจากผลเลือดค่ะแนะนำพบแพทย์เพื่อตรวจร่างกายเพิ่มเติม และตรวจเลือดดูเกล็ดเลือดว่าเหมือนเป็นไข้เลือดออกหรือไม่ ถ้าสงสัยเรื่องการติดเชื้อ hiv คือมีความเสี่ยงมาก่อนหน้านี้ ควรแจ้งแพทย์ให้ทราบด้วยการดูแลตัวเองเบื้องต้น ดื่มน้ำมากๆ พักผ่อน รับประทานยาลดไข้ในกลุ่มยาพาราเซตามอลได้ รับประทานยาแก้แพ้กลุ่มต้านฮิสตามีนเพื่อลดน้ำมูกได้ และจิบยาแก้ไอ หรืออมยาอมแก้เจ็บคอเพื่อบรรเทาอาการได้ หลีกเลี่ยงการไปในที่ชุมชนเพราะอาจจะแพร่กระจายเชื้อโรคได้ผ่านการไอจาม